Margininkų kapinynas

Margininkų kapinynas – buvęs kapinynas vakariniame Skuodo rajono savivaldybės teritorijos pakraštyje, Margininkų kaime (Lenkimų seniūnija), 60 m į šiaurės vakarus nuo pagrindinės kaimo gatvės, Graumenalio upelio dešiniajame krante. 

 Kapinynas 
Tai buvusi ovalo plano, 15×10 m dydžio, 1 m aukščio kalvelė, stūksojusi apie 4 m į pietus nuo Margininkų senųjų kapinių, vadinamų Maro, Marų kapeliais. Šiuo metu kapinyno vieta neardoma, dirvonuoja. Į pietvakarius–vakarus yra vienkieminė sodyba.

 Istorija 
Pradėjus dirvą arti, apie 1927 m. kalvelė buvusi nukasta. Kasant buvo rasta žmonių kaulų, žirgo kaukolė, 2–3 geležiniai ietigaliai, balnakilpė ir kt. radinių, kurie neišliko.Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. - Lietuvos istorijos instituto rankraštynas. - F. 1, b. 1254. - L. 24 (brėž. 17)

1979 m. žvalgė Ignas Jablonskis. 

Kapinynas datuotinas I tūkstantmečio pirmąja puse.

 Šaltiniai 

Kategorija:Skuodo rajono paveldas
Kategorija:Lietuvos kapinynai